section_heading: Ponovno okupljanje sastava, Reinkaos, konačni Dissectionov raspad i Nödtveidtovo samoubojstvo (2003. – 2006.)
paragraph_text: Godine 2003. Nödtveidt (koji je još služio zatvorsku kaznu) i novi Dissectionov bubnjar Bård Faust počeli su planirati ponovno okupljanje sastava,<ref> Blabbermouth.net - Dissection seeking new members Pristupljeno 21. kolovoza 2016. no Faust je već u prosincu iste godine napustio sastav zbog neslaganja s konceptom grupe.<ref> Blabbermouth.net - Drummer Faust leaves Dissection Pristupljeno 21. kolovoza 2016. Ubrzo nakon izlaska iz zatvora 2004. godine Nödtveidt je ponovno okupio grupu. Dissection je tada činila potpuno drugačija postava koju su činili isključivo članovi koji su bili u stanju "stati iza zahtjeva Dissectionova sotonističkog koncepta i živjeti u skladu s njima". Dissection je iste godine snimio singl od dvije pjesme pod imenom "Maha Kali" i otišao je na dugotrajnu turneju The Rebirth of Dissection.